**СПРАВКА**

**ПО ПОСТЪПИЛИТЕ ПИСМЕНИ ПРЕДЛОЖЕНИЯ И ВЪЗРАЖЕНИЯ НА ОСНОВАНИЕ ЧЛ. 66, АЛ. 1 ВЪВ ВРЪЗКА С ЧЛ. 69, АЛ. 1, Т. 1 И АЛ. 2 ОТ АПК**

|  |  |
| --- | --- |
| ***№ на постъпилите предложения и възражения*** | Предложение с вх. № 94-00-86/20.01.2022 г. в деловодството на Община Разград, постъпило в 11:51 ч. на 20.01.2022 г. на имейл: obshtina@razgrad.bg |
| ***Заинтересовани лица и организации*** | Юлияна Минчева – родител на две деца; гр. Разград, ул. „Княз Борис“ № 13 |
| ***Съдържание на предложенията и възраженията*** | Майка съм на две деца на 13 и на 7 години. Големият ми син е седмокласник в ОУ „Васил Левски“. Като родители сме много доволни от  учебните и възпитателни дейности в училището и затова сме решили да  запишем там в първи клас и малкото си момче.  Ние живеем на улица „Княз Борис“ 13 и най-близкото училище до нас е  „Паисий“ на 3-4 минути, а избраното от нас училище „В. Левски“ на 5-6  минути от дома.  Не разбирам защо е нужно да се разделя града на райони, спрямо които да  се определя в кое училище ще учат децата ни. Разград е малък град,  разстоянията са кратки. В непосредствена близост до нас са две училища.  Предлагам да се даде възможност на училищните управи да въвеждат  допълнителни критерии за прием, в които районът не е определящ. Нека  има споделени райони, в които родителите имат възможност да избират  между две или три училища. Такава например е практиката в Перник -  прилагам правилата там -  https://pernik.bg/wp-content/uploads/2021/01/%D0%A1%D0%B8%D1%81%D  1%82%D0%B5%D0%BC%D0%B0-%D0%B7%D0%B0-%D0%BF%D1%80%  D0%B8%D0%B5%D0%BC.pdf  Административното разпределяне на първокласниците нарушава правата  на родителите да избират за децата си най-подходящото според тях училище. Общината трябва да се грижи да осигури възможност на гражданите да се възползват по най-добрия начин от конституционните си  права за образование на техните деца. |
| ***Приети***  ***предложения и възражения*** | Предложението не се приема. |
| ***Неприети***  ***предложения и възражения Обосновка*** | Наредба № 10 от 01.09.2016 г. за организация на дейностите в училищното образование на МОН определя държавният образователен стандарт (ДОС) за организацията на дейностите в училищното образование. Държавният образователен стандарт за организация на дейностите е съвкупност от задължителни изисквания за организацията на приемането и преместването на учениците, с които гражданите и институциите е необходимо да се съобразяват. В разпоредбите на Наредба № 10 от 01.09.2016 г. на МОН са  формулирани задължителните критерии, които всяка община  трябва да приложи.  Разпоредбите на Наредба № 10 от 01.09.2016 г. за организация на дейностите в училищното образование на МОН определят като водещ критерий не прилежащите райони, а близостта на училището до постоянния/настоящия адрес на детето. В чл. 43 от същата Наредба изрично е посочено, че за всяко населено място с повече от едно училище се определят прилежащи райони на училищата за обхват на учениците.  В конкретния случай бъдещият първокласник на г-жа Юлияна Минчева отговаря на допълнителния критерий „други деца от семейството над 12-годишна възраст, обучаващи се в училището“ към т. 2 от раздел II от предложения Проект на Система за прием на деца в първи клас в общинските училища на територията на град Разград.  В текстовете на Наредбата никъде не фигурира понятието „споделен район“, а задължителният им характер прави предложението неприемливо. |
| ***№ на постъпилите предложения и възражения*** | Възражение с вх. № 007/20.01.2022 г. в отдел „Образование и спорт“, постъпило на 20.01.2022 в 17:12 ч. на имейл: obrazovanie@razgrad.bg |
| ***Заинтересовани лица и организации*** | Кремена Костова – майка на бъдещ първокласник |
| ***Съдържание на предложенията и възраженията*** | Родители сме на дете, което ще бъде първокласник. Следим с внимание  действията на общинската управа, във връзка с определянето на правилата  за план-приема на първокласниците.  Категорично сме против да се въвежда като критерий за прием в училище  адресът на семейството. Има градове, като Добрич, в които са изведени  други критерии за класиране, които в много по-голяма степен отговарят на  обществения интерес. Прикачам към писмото си правилата именно за  Добрич.  Препоръчваме на общинската управа да проучи практиките в други  градове, сравними с Разград, където разстоянията не са големи и за  родителите не е трудно да водят децата си до училище в друг квартал, ако  те считат, че то е по-подходящо за тяхното дете или дава по-добър  образователен продукт по тяхна преценка.  Редно е кметът и общинските съветници да държат сметка за мнението на  младите семейства, които искат да живеят и отглеждат децата си в Разград.  Не ограничавайте свободата за избор на училище от страна на родителите.  Всяко семейство има право да решава кое е най-добро за него, а властта  трябва да работи в интерес на гражданите. |
| ***Приети***  ***предложения и възражения*** | Възражението не се приема. |
| ***Неприети***  ***предложения и възражения Обосновка*** | Изразеното становище не може да бъде прието, тъй като не е  мотивирано и липсват конкретни предложения.  Задължителният характер на разпоредбите на Наредба № 10 от 01.09.2016 г. за организация на дейностите в училищното образование на МОН определя като водещ критерий за прием на ученици в първи клас близостта на училището до постоянния/настоящия адрес на детето.  Предвид горното в Проекта на Система за прием на деца в първи клас в общинските училища на територията на град Разград трябва да се приложат задължителните критерии, формулирани в разпоредбите на Наредбата. |
| ***№ на постъпилите предложения и възражения*** | Предложение с вх. № 94-00-91/21.01.2022 г. в деловодството на Община Разград, постъпило в 23:03 ч. на 20.01.2022 г. на имейл: obshtina@razgrad.bg |
| ***Заинтересовани лица и организации*** | адв. Хубан Соколов; адрес на кантора гр. Разград, ул. „Марица“ № 1  Вносителят не е посочил, че е заинтересовано лице. |
| ***Съдържание на предложенията и възраженията*** | Съгласно разпоредбата на чл. 12, ал. 1 от Закона за предучилищното и училищното образование (3ПУO), всеки гражданин упражнява правото си на образование съобразно своите предпочитания и възможности в детска градина или в училище по негов избор, доколкото в този закон и в подзаконовите актове по прилагането му не е предвидено друго, като в следващата алинея законодателят е регламентирал, че изборът по ал. 1 за малолетните се извършва вместо тях и от тяхно име от техните родители.  Родителските права и задължения се упражняват в интерес на детето от двамата родители заедно и поотделно, в съответствие с чл. 123, ал. 1 от Семейния кодекс (СК).  В чл. 3, ал. 2, т. 3 и 4 от 3ПУO са залегнали два от основните принципи на образованието - равен достъп до качествено образование и приобщаване на всяко дете и на всеки ученик, и равнопоставеност, и недопускане на дискриминации при провеждане на предучилищното и училищното образование.  Подзаконовият нормативен акт по прилагането на Закона за предучилищното и училищното образование, регламентиращ обществените отношения във връзка с правото по чл. 12, ал. 1 от закона и организацията на училищния прием е Наредба №10 от 01 септември 2016 г. за организацията на дейността в училищното образование. В чл. 43 от Наредба № 10 от 01 септември 2016 г. за организацията на дейността в училищното образование, изрично е посочено, че за осъществяване на приема в първи клас за всяко населено място с повече от едно училище общините разработват система за прием, в която водещ критерий е близостта на училището до постоянния/настоящия адрес на детето, и определят прилежащи райони на училищата за обхват на учениците, т.е. компетентен орган е общинския съвет, съгласно разпоредбите на чл. 17, ал. 1, т. 3 от Закона за местното самоуправление и местната администрация (ЗМСМА) и чл. 256, ал. 1 от 3ПУO, а не общинска администрация.  **Предложение 1** - В раздел I „Общи положения“ е посочено, че „Определените от общинска администрация прилежащи райони на училищата в град Разград за обхват на учениците са Приложение № 1 към настоящата Система“, което не отговаря на изричната разпоредба на чл. 43, ал. 1 от Наредба № 10 от 01 септември 2016 г. за организацията на дейността в училищното образование. В тази насока Общински съвет — Разград е компетентния орган, който да определи прилежащите райони на училищата в гр. Разград. Още повече, че в Системата не е регламентирано Как са определена прилежащите райони към всяко едно общинско училище на територията на гр. Разград, както и техния обхват, Видно от предложеното разпределение на прилежащите райони и техния обхват в Приложение № 1 към Системата е, че някои училища са привилегировани за сметка на други, като липсват мотиви за тази неравнопоставеност.  Предлагам в раздел І. „Общи положения“ да се добави текста „Родителите/настойниците/приемните родители имат право да подават заявления за записване на дете в първи клас във всички общински училища на територията на гр. Разград“. Предложението е в съответствие на чл. 53, ал. 1 от Конституцията на Република България и чл. 3, ал. 2, т. 3 и 4 от ЗПУО.  **Предложение 2** - Вместо „Определените от общинска администрация прилежащи райони на училищата в град Разград за обхват на учениците са Приложение №1 към настоящата Система“ да се чете „Определените от Общински съвет - Разград прилежащи райони на училищата в град Разград за обхват на учениците са Приложение №1 към настоящата Система“, съгласно чл. 43 от Наредба № 10 от 01 септември 2016 г. за организацията на дейността в училищното образование във вр. с чл. 17, ал. 1, т. 3 от ЗМСМА и чл. 256, ал. 1 от ЗПУО.  **Предложение 3** - В чл. 43, ал. 1 от Наредба № 10 от 01 септември 2016 г. за организацията на дейността в училищното образование, министъра на образованието и науката е регламентирал, че при разработване на системата за приема, водещ критерий е близостта па училището до постоянния/настоящия адрес На детето, като в ал, 7, т. 6 от същата разпоредба е предоставил в оперативната самостоятелност на общините да разработят други допълнителни критерии, които са свързани с достъпа до образование и не са дискриминационни. Предвид на което, предлагам в раздел II. „Критерии за класиране на кандидатите при осъществяване на училищния прием за предстояща учебна година“, т. 2 „Когато с броя на децата в определена група по т. 1.1. се надхвърля броят на местата, определени с училищния план-прием, за децата в тази група се прилагат следните допълнителни критерии: Системата да бъдат включени допълнителни критерии, както следва“ от Системата, да се добавят следните допълнителни критерии:  • Деца близнаци/тризнаци;  • Дете, настанено по реда на чл. 26 от Закона за закрила на детето - в семейство на роднини или близки, в приемни семейства или в социална услуга – резидентен тип;  • Деца, чиито родители/настойник, има трайно намалена работоспособност над 50%.  **Предложение 4** - За да бъде обективно прилагането на критериите залегнали в Наредбата и възпроизведени в Системата, както и допълнителните такива, предлагам класирането да се извършва на база на точкова система, както следва:  **КРИТЕРИЙ БРОЙ ТОЧКИ**  Основни критерии  Деца с:  - постоянен/настоящ адрес в прилежащия район на училището и постоянният/настоящият им адрес не е променял в последните пад 3 години преди подаване на заявлението  - деца, чиито братя или сестри до 12-годишна възраст са ученици в също то училище  100  Деца с постоянен/настоящ адрес в прилежащия район на училището  повече от 1 година, но постоянният/настоящият им адрес е променен в  периода през последните от 1 до 3 години преди подаване на заявлението.  80  Деца с постоянен/настоял адрес в прилежащия район на училището, но  постоянният/настоящият им адрес е бил променен през последната една година преди подаване на заявлението  60  Деца с постоянен/настоящ адрес извън прилежащия район на  училището към деня па подаване на заявлението  40  **Допълнителни критерии**  Дете с трайни увреждания над 50 %  20  Дете с един или двама починали родители  20  Други деца от семейството над 12-годишна възраст, обучаващи се в  15  Деца, завършили подготвителна група в избраното училище  12  Дете от семейство с повече от две деца  12  Деца близнаци/тризнаци  10  Дете, настанено по реда на чл.26 от Закона за закрила на детето — в  семейство на роднини или близки, в приемни семейства или в социална  услуга - резидентен тип  10  Деца, чиито родител/настойник, има трайно намалена  работоспособност над 50 %  10  **Предложение 5** - Необходими документи, които следва да представи заявителя, с които да удостовери, че детето отговаря на допълнителните критерии:   |  |  | | --- | --- | | **ДОПЪЛНИТЕЛНИ КРИТЕРИИ** | **НЕОБХОДИМИ ДОКУМЕНТИ** | | Дете с трайни увреждания над 50 % | Експертно решение на ТЕЛК или НЕЛК за детето | | Дете с един или двама починали родители | Препис-извлечение от акт за смърт, удостоверение за родените от майката деца или удостоверение за семейно положение | | Други деца от семейството  над 12-годишна възраст, обучаващи се в училището | Служебна бележка, издадена от училището | | Деца, завършили подготвителна група в избраното училище | Служебна бележка, издадена от  училището или детската градина | | Дете от семейство с повече от две деца | Удостоверение за родените от майката деца | | Деца близнаци/тризнаци | Удостоверение за родените от майката деца | | Дете, настанено по реда на чл. 26 от Закона за закрила на детето - в семейство на роднини или близки, в приемни семейства или в социална услуга резидентен тип. | Заповед за настаняване, издадена от Дирекция „Социално подпомагане“ или съдебно решение | | Деца, чиито родител/настойник, има трайно намалена работоспособност над 50% | Експертно решение на ТЕЛК или НЕЛК за родителя/настойника |   Изрично с разпоредбата на чл. 44a от Наредба № 10 от 1.09.2016 г. за организация на дейностите в училищното образование, министърът на образованието и науката е дал възможност на всеки директор на училище при по — голям брой на местата за I клас в проекта на училищния план-прием от броя на децата от прилежащия район за обхват на училището от списъка по чл. 47, ал. 1 от Наредбата, които следва да постъпят в I клас, преди утвърждаването на училищния план-прием, след съгласуване с финансиращия орган, задължително да информира началника на регионалното управление на образованието за възможността за осигуряване на целодневна организация за всички ученици, като за целта е налице възможността за осигуряване на целодневната организация на учебния ден за учениците от I до IV клас, както и за учениците от V до VII клас, както и да осигури наличната материално-техническа база и да обезпечи полудневната организация на учебния ден преди обяд. Голяма част от родителите избират учебното заведение не въз основа на близост до постоянния/настоящия им адрес, а на база качество на образованието, иновативност, съвременни технологии на обучение, добра материална обезпеченост и други. Предложената в този вариант Система не гарантира свободен избор на родителя на училище, в което ще учи неговото дете, а на закрепостяване по остарели феодални принципи.  Нормата на чл., 43, ал. 1 от Наредба № 10 от 01 септември 2016 г. за организацията на дейността в училищното образование е приложима за градове със съставни административно — териториални единица — райони, но не и за гр. Разград. Предложената система залага малък брой критерии и неравнопоставено райониране, още повече и необосновано, заради което децата ще бъдат пряко дискриминирани и ще доведе до разделение в обществото. В тази насока Ви предлагам да се прецизира предложената Система, като се черпи опит от други по — големи общини, като например Община Плевен, които не са въвели райониране в приетите от кмета на Общината Правила за прием на ученици в първи клас на общинските училища, а на територията на гр. Плевен и гр. Славяново. |
| ***Приети***  ***предложения и възражения*** | Предложенията частично се приемат. |
| ***Неприети***  ***предложения и възражения Обосновка*** | Предложение 1: **в раздел І. „Общи положения“ да се добави текста „Родителите/настойниците/приемните родители имат право да подават заявления за записване на дете в първи клас във всички общински училища на територията на гр. Разград“**  Предложението се приема.  Предложение 2: **Вместо „Определените от общинска администрация прилежащи райони на училищата в град Разград за обхват на учениците са Приложение №1 към настоящата Система“ да се чете „Определените от Общински съвет - Разград прилежащи райони на училищата в град Разград за обхват на учениците са Приложение №1 към настоящата Система“**  Предложението се приема.  Предложение 3 - **в раздел II. „Критерии за класиране на кандидатите при осъществяване на училищния прием за предстояща учебна година“, т. 2 „Когато с броя на децата в определена група по т. 1.1. се надхвърля броят на местата, определени с училищния план-прием, за децата в тази група се прилагат следните допълнителни критерии:“ от Системата, да се добавят следните допълнителни критерии:**  **• Деца близнаци/тризнаци;**  **• Дете, настанено по реда на чл. 26 от Закона за закрила на детето - в семейство на роднини или близки, в приемни семейства или в социална услуга – резидентен тип;**  **• Деца, чиито родител/настойник, има трайно намалена работоспособност над 50%.**  Предложението се приема за първите два допълнителни критерия. Последният предложен допълнителен критерий не се приема. Намалената работоспособност поради трайни увреждания е допустима по отношение на децата, подлежащи на прием в първи клас, а не спрямо родителите.  Предложение 4 – Не се приема, тъй като предложеното точкуване дублира формулираните вече по степен групи в проекта на Системата, съобразено с изискванията на Наредба № 10 от 1 септември 2016 г. за организацията на дейността в училищното образование.  Предложение 5 не се приема. В раздел II, т. 6 от Проекта на Система за прием на деца в първи клас в общинските училища на територията на община Разград е посочено, че „При подаването на заявлението за записване на дете в училището се представят и документите (копия и оригинал за сверяване), доказващи съответствие с допълнителните критерии по т. 2 от раздел ІІ на Системата, актуални към момента на подаването на заявлението за записване на детето в училището и/или при възникнала необходимост“. **Всяко училище описва изискуемите документи за прием на учениците в първи клас.** В Община Разград към настоящия момент не са постъпвали конкретни сигнали или коментари за неясноти или затруднения при представяне на необходимите документи, доказващи съответствие с допълнителните критерии.  Във връзка с горепосоченото считаме, че не е необходимо да се описват конкретните документи. При приема във всяко училище последните се определят от съответното училище в съответствие с нормативната уредба. |